Diari Oficial de la Generalitat Valenciana


Sumari del DOGV 4268, del 11-06-2002 (2002/5693)

RESOLUCIÓ de 20 de maig de 2002, del director general de Pesca i Comercialització Agrària, per la qual es convoquen beques per als alumnes de l'Institut Politècnic Marítim Pesquer de la Mediterrània, per al curs acadèmic 2002-2003, cofinançades pel Fons Social Europeu.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4268

Data del DOGV
:   11-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5693


Data del document
:   20-05-2002

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * Institut Politècnic Marítim Pesquer Mediterrani
    * pescador
    * assignació per estudis
    * ajuda pública
    * formació professional
    * suport econòmic

RESOLUCIÓ de 20 de maig de 2002, del director general de Pesca i Comercialització Agrària, per la qual es convoquen beques per als alumnes de l'Institut Politècnic Marítim Pesquer de la Mediterrània, per al curs acadèmic 2002-2003, cofinançades pel Fons Social Europeu. [2002/A5693]
  
En l'Orde de 23 de maig de 1994, del conseller d'Agricultura, Pesca i Alimentació, es regula la concessió de beques a l'Institut Politècnic Marítim Pesquer de la Mediterrània d'Alacant i s'establix que es realitzarà una convocatòria per a cada curs acadèmic, a més de fixar-ne el nombre i la quantia.
  
En l'Orde de 21 d'abril de 1999, de la Conselleria d'Agricultura, Pesca i Alimentació, s'amplia la concessió de beques de l'Institut Politècnic Marítim Pesquer de la Mediterrània d'Alacant als ensenyaments dels cursos de patró local i patró costaner polivalent, i es modifica parcialment l'Orde de 23 de maig de 1994, i en l'Orde de 17 d'abril de 2000, de la Conselleria d'Agricultura, Pesca i Alimentació, s'inclou en el règim de beques la fase pràctica de formació en centres de treball.
  
D'acord amb aquestes ordes i en virtut de les facultats que m'atorguen, resolc:
  
Primer
  
1. Convocar beques per als alumnes de l'Institut Politècnic Marítim Pesquer (IPMP) de la Mediterrània per al curs acadèmic 2002/2003, amb el nombre i les quanties següents:
  
1.1 Beques per a manutenció mitjana per a cursar estudis en el mateix IPMP:
  
a) 4 beques per al curs de patró local de pesca
  
Duració del curs: tres mesos. Inici al setembre de 2002.
  
Import de la beca: 246 euros.
  
b) 4 beques per al curs de patró costaner polivalent
  
Duració del curs: sis mesos. Inici al gener de 2003.
  
Import de la beca: 492 euros.
  
c) 12 beques per al primer curs de LOGSE de grau mitjà o superior
  
Duració del curs: nou mesos. Inici al setembre de 2002.
  
Import de la beca: 738 euros.
  
d) 6 beques per al segon any LOGSE de grau mitjà o superior
  
Duració del curs: tres mesos. Inici al setembre de 2002.
  
Import de la beca: 246 euros.
  
1.2 Beques de manutenció completa i allotjament per a cursar estudis en el mateix IPMP:
  
a) 10 beques per al curs de patró local de pesca
  
Duració del curs: tres mesos. Inici al setembre de 2002.
  
Import de la beca: 915 euros.
  
b) 10 beques per al curs de patró costaner polivalent
  
Duració del curs: sis mesos. Inici al gener de 2003.
  
Import de la beca: 1.830 euros.
  
c) 42 beques per al primer curs de LOGSE de grau mitjà o superior
  
Duració del curs: nou mesos. Inici al setembre de 2002.
  
Import de la beca: 2.745 euros.
  
d) 25 beques per al segon any de LOGSE de grau mitjà o superior
  
Duració del curs: tres mesos. Inici al setembre de 2002.
  
Import de la beca: 915 euros.
  
1.3 Beques de formació en centre de treball
  
a) 10 beques per al mòdul de LOGSE de busseig
  
Duració del mòdul: quatre mesos. Inici a l'octubre de 2002.
  
Import de la beca: 520 euros.
  
b) 20 beques per al mòdul de grau mitjà o superior
  
Duració del mòdul: sis mesos. Inici al gener de 2003.
  
Import de la beca: 780 euros.
  
2. L'import de les beques per a manutenció mitjana sobrant en alguns dels grups mencionats s'acumularà en el grup següent, i les de l'últim grup en el primer.
  
L'import de les beques de manutenció completa i allotjament sobrant en alguns dels grups mencionats s'acumularà en el grup següent, i les de l'últim grup en el primer.
  
L'import de les beques sobrant de formació en el centre de treball s'acumularà a les beques de manutenció completa i allotjament.
  
3. La concessió de les beques queda condicionada a la realització efectiva dels cursos, i quedaran automàticament denegades les sol·licituds si no es realitza el curs per al qual s'ha sol·licitat.
  
4. El pagament de les beques dels apartats 1.1 i 1.2 s'efectuarà després de cada una de les mensualitats del curs acadèmic, i les de l'apartat 1.3 a l'acabament del mòdul, amb el certificat previ del director de l'Institut en què s'acreditarà l'assistència de l'alumne i el compliment de les obligacions escolars.
  
Segon
  
L'import màxim de les beques fixat d'acord amb el que s'establix en l'article 9 de l'orde esmentada serà de 75.867 euros per a l'exercici del 2002, i de 123.832 euros per a l'exercici del 2003, que s'imputaran a càrrec de l'aplicació pressupostària del programa 57.51.38.3262.723.87.6, línia T2427.
  
La part de les ajudes concedides a càrrec de l'exercici 2003 queda legalment condicionada al fet que en la llei de pressuposts per al dit exercici es consigne la quantitat ressenyada, cas en què quedaran les beques concedides automàticament prorrogades pels mesos que resten fins a completar el curs acadèmic fixat per a ocupar-les.
  
Tercer
  
Els alumnes que sol·liciten beca per a cursar estudis en el mateix IPMP hauran de cursar més de la meitat de les assignatures o seccions que componen el curs per al qual se sol·licita la beca.
  
Quart
  
Les instàncies es presentaran, segons el model adjunt, a l'Institut Politècnic Marítim Pesquer de la Mediterrània, carrer del Moll Pesquer, sense número, 03808 Alacant; als Servicis Territorials de la Conselleria d'Agricultura, Pesca i Alimentació, carrer del Professor Manuel Sala, 2, 03463 Alacant; o per qualsevol conducte dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en la Llei 4/1999, de modificació d'esta llei.
  
Cinqué
  
El termini per a la presentació de sol·licituds serà fins al 6 de setembre del 2002. La resolució de la convocatòria haurà de produir-se com a màxim el dia 30 d'octubre del 2002. La falta de resolució en aquest termini tindrà efecte denegatori de les beques sol·licitades.
  
DISPOSICIÓ FINAL
  
Esta resolució entrarà en vigor el sendemà de la publicació en el Diari Oficial de la Generalitat Valenciana.
  
València, 20 de maig de 2002
  
La consellera d'Agricultura, Pesca i Alimentació
  
(p. d. Orde de 23 de maig de 1994, DOGV núm. 2.287),
  
el director general de Pesca i Comercialització Agrària,
  
JOSÉ FRANCISCO FERRANDO ORTA
  
ANNEX I
  
Model d'instància
  
Cognoms ...
  
Nom ...
  
DNI/NIF ...
  
Data de naixement ...
  
Estat civil ...
  
Localitat de residència ...
  
Carrer o plaça ...
  
Codi postal ...
  
Telèfon ...
  
Curs per al qual sol·licita la beca ...
  
Tipus de beca que se sol·licita:
  
Manutenció mitjana ...
  
Manutenció completa ...
  
Allotjament ...
  
Formació en centre de treball ...
  
Va ocupar una beca en el curs escolar anterior-
  
Sí ...
  
No ...
  
Quins estudis va realitzar- ...
  
Documentació que s'aporta i declaració de condicions personals:
  
- Fotocòpia del document nacional d'identitat.
  
- Certificat de l'alcaldia del municipi de residència habitual.
  
- Ingressos de la unitat familiar ... (1)
  
- Nombre de membres de la unitat familiar a l'efecte de còmput de renda ...
  
- Nombre de germans matriculats a l'Institut ...
  
- Curs a què estan matriculats els germans ...
  
- Altres condicions familiars ... (2)
  
- Professionals de la mar en actiu: Sí ... No ...
  
- Anys d'embarcament ... (3)
  
- Fotocòpia del reconeixement mèdic del ISM en vigor.
  
- Titulacions i certificats professionals de la mar que es posseïxen ... (4)
  
- Titulació acadèmica més alta aconseguida ... (5)
  
- En els estudis de Formació Professional, certificat de notes o butlletí del curs immediat anterior ...
  
Per a emancipats:
  
Ingressos ... (1) i nombre de familiars a càrrec seu ...
  
..., - d ... de 2002
  
(Firma)
  
DIRECCIÓ GENERAL DE PESCA I COMERCIALITZACIÓ AGRÀRIA
  
(1) Es justificaran amb còpia de la declaració de la renda o full salarial.
  
(2) Orfandat (fotocòpia del llibre de família), família monoparental (certificat de l'ajuntament), família nombrosa (títol de família nombrosa de la Conselleria de Benestar Social), si el pare és professional de la mar (targeta o certificat del ISM), desocupació del cap de família (targeta o certificat de l'INEM de demanda de treball), etcètera.
  
(3) Els embarcaments es justificaran amb fotocòpia de la llibreta de navegació o certificat de cotització al ISM de l'interessat.
  
(4) Es justificaran amb fotocòpies de targetes o certificats professionals.